Решение на Общия съд (трети състав) от 1 март 2023 г. — Worldwide Brands/EUIPO — Wan (CAMEL)
(Дело T‑552/21)(1)
„Марка на Европейския съюз — Производство по отмяна — Словна марка на Европейския съюз „CAMEL“ — Доказателства, представени за първи път пред апелативния състав — Член 95, параграф 2 от Регламент (ЕС) 2017/1001 — Член 27, параграф 4 от Делегиран регламент (ЕС) 2018/625 — Реално използване на марката — Член 58, параграф 1, буква а) от Регламент 2017/1001 — Липса на преценка на някои от представените доказателства“
1.      Съдебно производство — Представяне на доказателствата — Срок — Късно направени доказателствени искания — Условия — Практика на EUIPO от времето след производството — Допустимост
(член 85, параграф 3 от Процедурния правилник на Общия съд)
(вж. т. 25)
2.      Марка на Европейския съюз — Производство по обжалване — Жалба срещу решение на отдела по отмяна на Службата — Разглеждане от апелативния състав — Обхват — Доказателства, представени за първи път пред апелативния състав — Вземане предвид — Правомощие за преценка на апелативния състав — Граници
(член 95, параграф 2 от Регламент 2017/1001 на Европейския парламент и на Съвета; член 27, параграф 4 от Регламент 2018/625 на Комисията)
(вж. т. 34 и 35)
3.      Марка на Европейския съюз — Производство по обжалване — Обжалване пред съда на Съюза — Компетентност на Общия съд — Контрол за законосъобразност на решенията на апелативните състави — Контрол върху правната квалификация на фактите по спора
(член 72, параграф 2 от Регламент 2017/1001 на Европейския парламент и на Съвета)
(вж. т. 64)
4.      Марка на Европейския съюз — Отказ, отмяна и недействителност — Основания за отмяна — Липса на реално използване на марката — Доказване на използването — Реално използване — Понятие — Критерии за преценка — Изискване на конкретни и обективни доказателства
(член 18, параграф 1, буква а) и член 58, параграф 1, буква а) от Регламент 2017/1001 на Европейския парламент и на Съвета; член 10, параграф 3 и член 19, параграф 1 от Регламент 2018/625 на Комисията)
(вж. т. 69—72)
5.      Марка на Европейския съюз — Отказ, отмяна и недействителност — Основания за отмяна — Липса на реално използване на марката — Доказване на използването — Реално използване — Понятие — Критерии за преценка
(член 18, параграф 1, буква а) и член 58, параграф 1, буква а) от Регламент 2017/1001 на Европейския парламент и на Съвета; член 10, параграф 3 и член 19, параграф 1 от Регламент 2018/625 на Комисията)
(вж. т. 88)
6.      Марка на Европейския съюз — Производство по обжалване — Жалба, която е подадена срещу решение на отдел на Службата, произнасящ се като първа инстанция, и която е изпратена за разглеждане на апелативния състав — Функционална приемственост между тези две инстанции — Разглеждане на жалбата от апелативния състав — Обхват
(член 71, параграф 1 от Регламент 2017/1001 на Европейския парламент и на Съвета)
(вж. т. 105)
Диспозитив
1)
Отменя решението на първи апелативен състав на Службата на Европейския съюз за интелектуална собственост (EUIPO) от 5 юли 2021 г. (преписка R 1548/2020‑1) в частта, в която запазва регистрацията на марката на Европейския съюз за „ризи“.
2)
EUIPO понася направените от нея съдебни разноски, както и тези на Worldwide Brands, Inc. Zweigniederlassung Deutschland в производството пред Общия съд.
3)
Г‑н Eric Guangyu Wan понася направените от него съдебни разноски в производството пред Общия съд.
1 ОВ C 431, 25.10.2021 г.